《谢无逸秦处度诸人皆许省试后见访冬夜有怀作此诗寄之》
宋代·吕本中

八年去东都，触事无一好。沈绵淹岁时，忧虞满怀抱。

欲归故里闾，稀复旧耆老。悠悠岁欲尽，忽忽身向老。

小堂佳有馀，所恨来不早。饥虫语夜霜，疏星乱衰草。

支撑坏壁高，侧转寒木小。诗书久弃置，词林迹如扫。

佳人何时来，路远音信少。庭前冬开花，扶杖起千绕。

春风回马首，清尊待君倒。先期留酒钱，仍须具梨枣。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。